L’Equipe: Så mye tjener Mbappé i måneden
Har nok til salt i grøten. Ifølge en oversikt fra L'Équipe tjener Kylian Mbappé hele seks millioner euro brutto i månedslønn i Paris Saint-Germain.  Det tilsvarer snaue 70 millioner norske kroner Det er langt mer enn noen av lagkameratene og konkurrentene i den franske ligaen.  På andreplass over de best betalte spillerne i Ligue 1 finner vi PSG-spillerne Ousmane Dembélé og Marquinhos. De har en månedslønn på drøyt 1,1 million euro, tilsvarende 12 millioner kroner. L'Équipe har satt opp en liste over de 30 best betalte spillerne i den franske toppdivisjonen. Der kommer det fram at det er et stort lønnsgap mellom stjernene i storklubbene PSG, Marseille og Lyon, og spillerne i resten av ligaen.  Bare tre spillere i klubbene utenfor topp seks har en månedslønn over 200 000 euro. Det er Moussa Sissoko i Nantes og Brice Samba og Elye Wahi i Lens.  Alle på topp 10-listen spiller i PSG. Ifølge avisen vil lønnsforskjellene trolig øke framover. De mindre klubbene får ikke lenger like mye TV-penger, samtidig som det er usikkert hva de nye medieavtalene vil innebære.
Kylian Mbappé er best betalt i fransk fotball med en månedslønn på seks millioner euro (ca. 70 millioner NOK) hos Paris Saint-Germain, ifølge oversikt fra L'Équipe. Ousmane Dembélé og Marquinhos fra PSG følger på andreplass med 1,1 million euro (12 millioner NOK) i månedslønn. Stort lønnsgap mellom stjernene i storklubbene (PSG, Marseille, Lyon) og resten av ligaen. Lønnsforskjellene vil sannsynligvis øke grunnet mindre TV-penger og usikkerhet rundt nye medieavtaler for de mindre klubbene.